31995D0322
L 190/9
JURNALUL OFÍCIAL AL UNIUNII EUROPENE
DECIZIA COMISIEI
din 25 iulie 1995
de modificare a Deciziei 79/542/CEE a Consiliului și a Deciziilor 92/260/CEE, 93/195/CEE, 93/196/CEE și 93/197/CEE ale Comisiei în ceea ce privește condițiile de sănătate și certificarea sanitar-veterinară necesare pentru admiterea temporară și reintroducerea cailor înregistrați și pentru importurile în Comunitate de ecvidee destinate sacrificării, ecvidee înregistrate și ecvidee de reproducere și de producție provenind din Maroc
(Text cu relevanță pentru SEE)
(95/322/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee din țări terțe (1), astfel cum a fost modificată ultima dată prin Actul de aderare a Austriei, a Finlandei și a Suediei, în special articolele 12, 13, 14, 15, 16, 18 și 19 punctul (ii),
întrucât Decizia 79/542/CEE a Consiliului (2), astfel cum a fost modificată ultima dată prin Actul de aderare a Austriei, a Finlandei și a Suediei, stabilește lista țărilor terțe din care statele membre autorizează importul de animale din speciile bovină și porcină, de ecvidee, de ovine și caprine, de carne proaspătă și produse din carne;
întrucât condițiile de sănătate și certificarea sanitar-veterinară pentru admiterea temporară a cailor înregistrați și pentru importurile de ecvidee destinate sacrificării, ecvidee înregistrate și ecvidee de reproducere și producție au fost stabilite prin Deciziile 92/260/CEE (3), 93/196/CEE (4) și 93/197/CEE (5) ale Comisiei, astfel cum au fost modificate ultima dată prin Actul de aderare a Austriei, a Finlandei și a Suediei, iar pentru reintroducerea cailor înregistrați după exportul temporar, de Decizia 93/195/CEE (6) a Comisiei, astfel cum a fost modificată ultima dată prin Decizia 95/99/CE (7);
întrucât, ca urmare a misiunilor veterinare ale Comisiei în Maroc și pe baza unui raport detaliat privind măsurile de control adoptate de autoritățile competente din Maroc, se pare că situația sanitară a ecvideelor este controlată în mod satisfăcător de către servicii veterinare structurate și organizate;
întrucât Marocul este indemn de pesta cabalină africană de peste doi ani și întrucât în această țară nu s-a efectuat nici o vaccinare împotriva acestei boli în ultimele douăsprezece luni;
întrucât autoritățile veterinare din Maroc s-au angajat să notifice Comisiei și statelor membre prin telex, fax sau telegramă, în termen de douăzeci și patru de ore, confirmarea apariției oricărei boli infecțioase sau contagioase la ecvidee menționată de anexa A la Directiva 90/426/CEE sau orice modificare a măsurilor de vaccinare împotriva acestor boli sau a normelor care se aplică importului de ecvidee;
întrucât condițiile de sănătate și de certificare sanitar-veterinară trebuie stabilite în funcție de situația sanitară din țara terță în cauză; întrucât prezentele dispoziții se aplică exclusiv cailor înregistrați;
întrucât Deciziile 79/542/CEE, 92/260/CEE, 93/195/CEE, 93/196/CEE și 93/197/CEE trebuie modificate în consecință;
întrucât măsurile prevăzute de prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
În partea 1 din anexa la Decizia 79/542/CEE, în coloana „Animale vii”, la „Observații speciale”, nota de subsol 6 referitoare la Maroc se elimină.
Articolul 2
Decizia 92/260/CEE se modifică după cum urmează:
1.
La anexa I grupa E, cuvântul „Maroc” se adaugă la lista țărilor terțe în locul indicat de ordinea alfabetică.
2.
La anexa II litera E, cuvântul „Maroc” se adaugă la lista țărilor terțe enumerate în titlul certificatului sanitar în locul indicat de ordinea alfabetică.
Articolul 3
Decizia 93/195/CEE se modifică după cum urmează:
1.
La anexa I grupa E, cuvântul „Maroc” se adaugă la lista țărilor terțe în locul indicat de ordinea alfabetică.
2.
La anexa II grupa E, cuvântul „Maroc” se adaugă la lista țărilor terțe enumerate în titlul certificatului sanitar în locul indicat de ordinea alfabetică.
Articolul 4
La anexa II la Decizia 93/196/CEE, cuvântul „Maroc” se adaugă la nota de subsol 3, la grupa E.
Articolul 5
Decizia 93/197/CEE se modifică după cum urmează:
1.
La anexa I grupa E, cuvântul „Maroc” se adaugă la lista țărilor terțe în locul indicat de ordinea alfabetică.
2.
La anexa II litera E, cuvântul „Maroc” se adaugă la lista țărilor terțe enumerate în a doua parte a titlului certificatului sanitar privind ecvideele înregistrate, precum și ecvideele de reproducere și producție, în locul indicat de ordinea alfabetică.
Articolul 6
Prezenta decizie se adresează statelor membre.
Adoptată la Bruxelles, 25 iulie 1995.